CELEX: 32010R0569
Language: lt
Date: 2010-06-29 00:00:00
Title: 2010 m. birželio 29 d. Komisijos reglamentas (ES) Nr. 569/2010, kuriuo nukrypstama nuo Reglamento (ES) Nr. 1272/2009, nuostatų dėl sviesto ir nugriebto pieno miltelių pardavimo konkurso tvarka, nustatyta atitinkamai Reglamentu (ES) Nr. 446/2010 ir Reglamentu (ES) Nr. 447/2010

30.6.2010   
            
            
               LT
            
            
               Europos Sąjungos oficialusis leidinys
            
            
               L 163/32
            
         KOMISIJOS REGLAMENTAS (ES) Nr. 569/2010
   2010 m. birželio 29 d.
   kuriuo nukrypstama nuo Reglamento (ES) Nr. 1272/2009, nuostatų dėl sviesto ir nugriebto pieno miltelių pardavimo konkurso tvarka, nustatyta atitinkamai Reglamentu (ES) Nr. 446/2010 ir Reglamentu (ES) Nr. 447/2010
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 43 straipsnio f ir j punktus kartu su 4 straipsniu,
   kadangi:
   
               (1)
            
            
               Remdamasis 2006 m. birželio 21 d. Komisijos reglamento (EB) Nr. 884/2006, nustatančio Tarybos reglamento (EB) Nr. 1290/2005 nuostatų dėl intervencinių priemonių finansavimo iš EŽŪOGF ir valstybių narių mokėjimo agentūrų saugojimo valstybės sandėliuose operacijų apskaitos taikymo taisykles (2), 4 straipsnio 1 dalies b punktu, EŽŪGF apmoka minėto reglamento V priede minimas išlaidas esminėms operacijoms, remiantis standartinėmis sumomis, jei atitinkamos išlaidos nėra nustatytos galiojančiais žemės ūkio sektorių teisės aktais. Standartinės 2010 finansinių metų sumos nustatytos 2009 m. rugsėjo mėn. ir apie jas pranešta valstybėms narėms. Šios standartinės sumos nustatytos atsižvelgiant į pakrovimo į sunkvežimį ar į geležinkelio vagoną išlaidas, remiantis tuo metu galiojančiais teisės aktais.
            
         
               (2)
            
            
               2009 m. gruodžio 11 d. Komisijos reglamentu (ES) Nr. 1272/2009, kuriuo nustatomos bendros išsamios Tarybos reglamento (EB) Nr. 1234/2007 įgyvendinimo taisyklės, susijusios su žemės ūkio produktų supirkimu ir pardavimu taikant valstybės intervenciją (3), nustatytos produktų iš intervencinių atsargų pardavimo taisyklės, susijusios su pasiūlymu pateikimu, pristatymo etapu, taip pat išlaidomis, kurias padengia intervencinės agentūros ir pirkėjai. Šios taisyklės pieno produktų sektoriui taikomos nuo 2010 m. kovo 1 d. Kai sviestas ir nugriebto pieno milteliai parduodami konkurso, pradėto atitinkamai Komisijos reglamentu (ES) Nr. 446/2010 (4) ir Komisijos reglamentu (ES) Nr. 447/2010 (5), tvarka, išlaidoms taikomos Reglamentu (ES) Nr. 1271/2009 nustatytos taisyklės, kadangi standartinės sumos, kurios buvo nustatytos ir apie jas valstybėms narėms pranešta prieš įsigaliojant minėtiems reglamentams, buvo apskaičiuotos remiantis iki 2010 m. kovo 1 d. galiojusiomis taisyklėmis. Todėl reikėtų nustatyti vienodas taisykles visiems 2010 finansiniams metams.
            
         
               (3)
            
            
               Todėl iki 2010 finansinių metų pabaigos turėtų būti nukrypstama nuo Reglamento (ES) Nr. 1272/2009 reikalavimų.
            
         
               (4)
            
            
               Ši leidžianti nukrypti nuostata turėtų būti taikoma nuo kito atskiro konkurso. Todėl šis reglamentas turi įsigalioti jo paskelbimo dieną.
            
         
               (5)
            
            
               Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠI REGLAMENTĄ:
   1 straipsnis
   1.   Nukrypstant nuo Reglamento (ES) Nr. 1272/2009 42 straipsnio 1 dalies e punkto, eurais išreikšta kaina siūloma už ant padėklų sandėliavimo vietos pakrovimo punkte pateiktą produkciją arba, prireikus, ant padėklų į transporto priemonę pakrautą produkciją, jei tokia transporto priemonė yra sunkvežimis arba geležinkelio vagonas.
   2.   Nukrypstant nuo Reglamento (ES) Nr. 1272/2009 52 straipsnio 1 dalies, produkcija veiklos vykdytojams pateikiama ant padėklų sandėliavimo vietos pakrovimo punkte arba, prireikus, ant padėklų pakraunama į transporto priemonę, jei tokia transporto priemonė yra sunkvežimis arba geležinkelio vagonas.
   3.   Nukrypstant nuo Reglamento (ES) Nr. 1272/2009 52 straipsnio 3 dalies, priklausomai nuo atvejo, produkcijos vežimo iki pakrovimo punkto arba vežimo su pakrovimu į transporto priemonę išlaidas padengia mokėjimo agentūra, o sukrovimo ir nuėmimo nuo padėklų išlaidas, jei tokių yra, padengia pirkėjas.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   Jis taikomas atskiriems konkursams, numatytiems atitinkamai Reglamentu (ES) Nr. 446/2010 ir Reglamentu (ES) Nr. 447/2010, kuriems paraiškos gali būti teikiamos nuo 2010 m. liepos 6 d. 11.00 val. Briuselio laiku iki 2010 m. rugsėjo 21 d. 11.00 val. Briuselio laiku.
   Jo galiojimas baigiasi 2010 m. rugsėjo 30 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. birželio 29 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 299, 2007 11 16, p. 1.
   
      (2)  OL L 171, 2006 6 23, p. 35.
   
      (3)  OL L 349, 2009 12 29, p. 1.
   
      (4)  OL L 126, 2010 5 22, p. 17.
   
      (5)  OL L 126, 2010 5 22, p. 19.